Jumalan ylistys
Kaikkivoipa Jumalamme,
 Me jalkais juureen kumarramme;
 Sun ijäti on kunnia.
 Voimas kaikki vallat voittaa;
 Sua maa ja taivas kunnioittaa
 Ja viisauttas ilmoittaa.
     Sua kiittää Kerubim,
     Sua veisaa Serafim.
         Halleluja!
     Suur voimassa,
     Suur armossa
 On Herra, meidän Jumala.

 Kaikki nimeäsi kiittää,
 Päivälle päivä lausuu sitä,
 Yö yölle sitä julistaa.
 Korkeutes kunniata
 Kointähdet kiittää taukoomatta
 Valostas kiiltäin kirkkaina.
     Sua kiittää koko maa
     Täynn’ armos kunniaa.
         Halleluja!
     Suur voimassa,
     Suur armossa
 On Herra, meidän Jumala.

 Polvillensa etees vaipuu
 Ja nimes ylistykseen taipuu
 Maa-ilman kaikki olennot.
 Kaikki kristityt iloiten
 Ja sukukunta pakanoitten
 Sua kiittää, Herra Sebaot,
     Kuin rakkaudelles
     Perustit istuimes.
         Halleluja!
     Suur voimassa,
     Suur armossa
 On Herra, meidän Jumala.

– t – t – t – [K. L. Lindström]

Lähde: Sanomia Turusta 12.11.1869.

Anonyymi
K. L. Lindström
Virret
Sanomia Turusta
1869